<https://www.juoksufoorumi.fi/topic/6094-energiankulutus-tankkaus-triathlonin-aikana/#comment-186858>
<http://schema.org/text>
"Ei sitä kalorimäärää tarvitse, eikä pysty kisan aikana elimistöön ( lihasten polttoaineeksi ) ajamaan, mikä puolikkaassa tai täydellä matkalla kuluu. Olen kuullut, että elimistö pystyisi vuorokaudessa tankkaamaan lihasten käyttöön noin 600 grammaa hiilihydraattia, eli vain noin 2400 kcal. Ehkä tuo tieto ei pidä paikkansa, vaan luku on oikeasti suurempi, mutta ei varmaan kuitenkaan edes puolta siitä kalorimäärästä, minkä täyden matkan triathlon kuluttaa. No mistä nämä taikakalorit sitten saadaan. Elimistö pystyy, saamani tiedon mukaan, varastoimaan hh-energiaa noin kilon ( joku viisaampi voi täsmentää, mutta ainakin maksa on toimii lihasten ohella hh-varastona ). Varmaan tämä kilokin on jonkunlainen keskiarvo, eli kova jätkä pystyy varastoimaan enemmän. Siksi saattaa olla, että ultrajuoksijan yläkroppa saa olla vähän rotevampi kuin 10 km juoksijalla, jotta yläkroppaankin saadaan tungettua hh-energiaa enemmän, joka sitten painovoimalla valuu kisan aikana jalkoihin. No ei nyt sentään, mutta sieltä elimistö energiaa yrittää ottaa missä sitä on saatavissa. Kilo HH-energiaa vastaa 4000 kcal:ia. Nyt kasassa on jo vaikka noin 6500 kilokaloria hh-energiaa 10-12 tunnille, tai vaikka 5000 kcal viidelle tunnille ( noin 10 paino % hh-juoma ja 0,5 litraa tunnissa ). Loppu tulee sitten rasvoista, eli jos kulutus puolimatkalla on vaikka 1000 kcal tunnissa, niin ei sitä rasvaa vielä 5 tunnissa paljon tarvita. Jos taas kulutus on 800 kcal/h, niin 11 tunissa rasvoja pitää poltella jo yli 2000 kcal matkan aikana. Ehkä tuo rasvojen osuus on molemmissa esimerkkitapauksissa kuitenkin oikeasti hieman suurempi, koska elimistöön ennen kisaa ladattua 4000 kcal ei varmaankaan pysty ajamaan lähellekään nollaa, tai jos niin käy, niin ambulanssi kutsuu. Eli käytännössä rasvoja poltellaan hh-energian rinnalla ihan alusta lähtien, eikä niin, että ensin hh-loppuu ja sitten siirrytään rasvoihin. Proteiinien suhteen en oikein osaa vastata paljonko kuluu, ja paljonko pystyy varastoimaan, mutta puolimatkan triathlonissa tai täydelläkään matkalla en usko, että proteiiniton kisanaikainen energiatankkaus vaikuttaa lopputulokseen. Varmaan lihaksista vähän lähtee proteiinienergiaakin, mutta en ainakaan henkilökohtaisesti usko, että niitä tarvitsisi lisätä kisanaikaisiin juomiin. Eri juttu on sitten yli vuorokauden suoritukset, jotka ikäänkuin syövät miestä, eli lihasten on saatava proteiiniakin tilalle. Minulle on kerran puolitriathlonissa loppuneet energiat täysin kesken, kun kiinteää ei ollut mukana, ja juomat oli ihan liian laihoja. Juoksuosuus meni kävelyksi, mutta en sentään keskeyttänyt. Se oli vuonna muistaakseni -89 tai -90. Silloin maltodekstriiniä ei ollut vielä markkinoilla. Ennen maltoa tuli mm. Fresubin -niminen juoma 1993 ( tai 1992 ) triathlonistien käyttöön. Siinä oli hh:n lisäksi runsaasti proteiinia ja rasvaakin. Se oli alunperin suunniteltu leikkauspotilaiden käyttöön siinä vaiheessa, kun ei vielä saanut syödä kiinteää, ja tarvitsi hh:t, rasvat ja proteiinit. Tämä tuote katosi kuitenkin kestävyysurheilusta yhtä nopeasti kuin tulikin. Minäkin sitä Nokian täydellä matkalla käytin huonoin seurauksin 1993. Pyöräilyssä se vielä imeytyi, jutta juoksussa kävin yhtÂ´äkkisellä paskalla kahdella ensimmäisellä 10,5 km kierroksella juuri samassa kohtaa siis tietyn matkan päässä tuosta fresubin pisteestä. Onneksi ei sattunut olemaan yleisökohta. Maha ei tykännyt siitä mönjästä enää juoksurasituksessa.  \nTriathlonissa ei yleensä uintiosuudella tankata mitään, joten heti pyörän selkään päästyään on alettava tankkaamaan. Laittaisin pyöräilyyn melko vahvat liemet etenkin täydellä matkalla, noin 15 paino % maltoa. Joksuun sitten laimeampaa. Juomien vahvuuteen vaikuttaa keli, eli juoman kulutus, mutta tuo pyöräilyssä reilu 15 % ja juoksussa noin 10 % liuos voisi toimia, kun nesteen kulutus on noin 0,5 - 0,7 litraa tunnissa. Juoksussa voi nesteen kulutus olla helposti enemmänkin, joten välillä kannattaa laimentaa mahaa esim. järjestäjien urheilujuomalla, myös kokis on sopinut hyvin minun mahalle loppumatkasta kun mikään muu ei enää oikein uppoa.  \nRasvojen polttokykyyn vaikuttaa uskoakseni paljolti se miten hyvin on peruskuntopuoli kontoomissa. Jos peruskunto on heikko, niin helposti käy juuri niin, että ensin poltellaan hiilihydraatteja ja sitten tulee seinä vastaan. Eli yhteenvetona voisin sanoa, että vähintään yhtä huolestunut kannattaa olla vauhdinjaosta ja kuntopohjasta kuin kisan aikaisesta hh-tankkauksesta. Mutta kovin huolissaan ei kannata olla mistään, kunhan vaan on intoa ja tahtoa, ja virheistä kannattaa ottaa opiksi. "
<https://www.juoksufoorumi.fi/topic/6094-energiankulutus-tankkaus-triathlonin-aikana/>